CELEX: 32019D0215(01)
Language: mt
Date: 2019-02-07 00:00:00
Title: Deċiżjoni ta’ Implimentazzjoni tal-Kummissjoni tas-7 ta’ Frar 2019 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda fl-Ispeċifikazzjoni tal-Prodott ta’ denominazzjoni fis-settur tal-inbid skont l-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Barbera d’Asti (DOP))

15.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 60/4
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tas-7 ta’ Frar 2019
         dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda fl-Ispeċifikazzjoni tal-Prodott ta’ denominazzjoni fis-settur tal-inbid skont l-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill
         (Barbera d’Asti (DOP))
         (2019/C 60/05)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
         Billi:
         
                     (1)
                  
                  
                     L-Italja ressqet applikazzjoni għal emenda fl-Ispeċifikazzjoni tad-denominazzjoni “Barbera d’Asti”, skont l-Artikolu 105 tar-Regolament (UE) Nru 1308/2013.
                  
               
                     (2)
                  
                  
                     Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati.
                  
               
                     (3)
                  
                  
                     Sabiex id-dikjarazzjonijiet ta’ oppożizzjoni jkunu jistgħu jitressqu skont l-Artikolu 98 tar-Regolament (UE) Nru 1308/2013, jenħtieġ li l-applikazzjoni għal emenda fl-Ispeċifikazzjoni tad-denominazzjoni “Barbera d’Asti” tiġi ppubblikata f’Il-Ġurnal Uffiċjali tal-Unjoni Ewropea,
                  
               IDDEĊIDIET KIF ĠEJ:
         
            Artikolu Uniku
            L-applikazzjoni għal emenda fl-Ispeċifikazzjoni tad-denominazzjoni “Barbera d’Asti” (DOP) skont l-Artikolu 105 tar-Regolament (UE) Nru 1308/2013 tinsab fl-Anness ta’ din id-Deċiżjoni.
            Skont l-Artikolu 98 tar-Regolament (UE) Nru 1308/2013, id-dritt ta’ oppożizzjoni għall-emenda fl-Ispeċifikazzjoni msemmija fl-ewwel subparagrafu ta’ dan l-Artikolu jingħata għal xahrejn, li jibdew jiskorru mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-7 ta’ Frar 2019.
            
               
                  Għall-Kummissjoni
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
      
      
         
            ANNESS
            
               “Barbera d’Asti”
            
            
               PDO-IT-A1398-AM02
            
            
               Data tal-applikazzjoni: 2.12.2014
            
            TALBA GĦAL EMENDA FL-ISPEĊIFIKAZZJONI TAL-PRODOTT
            1.   Regoli applikabbli għall-emenda
            
            L-Artikolu 105 tar-Regolament (UE) Nru 1308/2013 — Emenda mhux minuri
            2.   Deskrizzjoni u spjegazzjoni tal-emenda
            
            2.1.   Emenda għall-Ispeċifikazzjoni tal-Prodott “Barbera d’Asti” DOCG (DOP) — Tneħħija tar-referenzi għas-subżona ta’ Nizza
            
            Emenda għall-Ispeċifikazzjoni tal-Prodott li fiha numru ta’ emendi fid-Dokument Uniku msemmi fl-Artikolu 94(1)(d) tar-Regolament (UE) Nru 1308/2013.
            L-Artikolu 1 — Id-denominazzjoni u l-inbejjed — Ir-referenzi għas-subżona ta’ Nizza ġew imħassra mill-paragrafi 1 u 2. Ir-referenzi fid-Dokument Uniku għall-inbejjed mis-subżona ta’ Nizza ġew imħassra mit-taqsimiet 2.4, 2.5 u 2.5.2. Dawn huma emendi formali li jirriżultaw mit-talba li s-subżona ta’ Nizza tiġi konvertita f’DOCG (DOP) fiha nnifisha (skont l-Artikolu 4(5) tad-Digriet Leġiżlattiv Nru 61/2010), kif formalizzat bl-applikazzjoni għall-protezzjoni tal-indikazzjoni korrispondenti “Nizza” DOCG (DOP) (ara l-fajl PDO-IT-01896).
            L-emenda hija marbuta mat-talba għall-protezzjoni ta “Nizza” DOCG (DOP) (PDO-IT-01896) u maż-żona tal-produzzjoni tal-“Barbera d’Asti” DOCG (DOP) imsemmija fl-Artikolu 3 tal-Ispeċifikazzjoni. It-tħassir tas-subżona ta’ Nizza, li kienet de facto kwalifika ġeografika addizzjonali għall-inbejjed “Barbera d’Asti” DOCG (DOP) u għaldaqstant kienet irregolata fi Speċifikazzjoni ta’ akkumpanjament separata, u l-konverżjoni tagħha għal “Nizza” DOCG (DOP) fiha nnifisha, ma jwasslu għal ebda bidla fiż-żona tal-produzzjoni tal-“Barbera d’Asti” DOCG (DOP). B’hekk nixtiequ nenfasizzaw li dik iż-żona ta’ produzzjoni, deskritta fl-Artikolu 3, tinkludi wkoll iż-żona tal-produzzjoni deżinjata fl-Ispeċifikazzjoni ta’ “Nizza” DOCG (DOP), bħalma kienet tinkludi s’issa s-subżona ta’ Nizza. Dan huwa kompletament skont id-dritt kurrenti tal-UE u Taljan dwar il-protezzjoni tad-DOP u l-IĠP, li jippermetti l-koeżistenza f’żona waħda ta’ żewġ denominazzjonijiet jew iktar, sakemm dawn ikunu rregolati separatament. F’dan il-kuntest, il-produtturi se jkunu jistgħu, fiż-żmien tal-ħsad ta’ kull sena, jagħżlu liema nbid DOP se jipproduċu f’kull vinja (sakemm, ovvjament, jikkonformaw mal-karatteristiċi tekniċi u tal-produzzjoni stabbiliti fl-Ispeċifikazzjoni rilevanti).
            2.2.   Artikolu 4 — Standards tal-vitikultura
            
            Paragrafu 2 — Emenda għall-Ispeċifikazzjoni: Il-possibbiltà li tintuża irrigazzjoni ta’ emerġenza ġiet introdotta bil-kliem “l-irrigazzjoni ta’ emerġenza hija permessa” wara l-kliem “kwalunkwe forma ta’ infurzar hija pprojbita”. Din l-emenda hija motivata mill-bidliet fil-kundizzjonijiet klimatiċi f’dawn l-aħħar snin, ikkaratterizzati minn nuqqas ta’ xita u temperaturi tas-sajf medji u massimi għoljin, li kkawżaw stress eċċessiv fuq l-ilma f’ħafna mill-ħamrija tal-ġnub tal-għoljiet u f’kundizzjonijiet klimatiċi varji. Il-permess tal-irrigazzjoni ta’ emerġenza jagħmel possibbli, fejn meħtieġ, li jiġi evitat l-impatt negattiv potenzjali fuq il-kwalità tal-għeneb u l-iżvilupp ta’ pjanti li jkunu għadhom żgħar.
            Paragrafu 4 — Emenda għall-Ispeċifikazzjoni: Il-kliem “jekk meħtieġ” ġew imħassra mis-sentenza “Fil-każ ta’ sena bi ħsad batut, jekk meħtieġ, il-gvern reġjonali tal-Piemonte…”.
            Din hija emenda formali fis-sens li l-gvern reġjonali jintervjeni fuq it-tnaqqis ta’ rendiment kull meta jkun hemm ħsad batut. Il-kliem “jekk meħtieġ” għalhekk huwa skadut u jrid jiġi mħassar mingħajr ma tinbidel it-tifsira tal-paragrafu.
            2.3.   Artikolu 5 — Standards tal-enoloġija
            
            Paragrafu 4 — Emenda għall-Ispeċifikazzjoni: Fil-kuntest tal-perjodu ta’ maturazzjoni tal-inbejjed, fit-tabella li ssemmi l-użu tal-injam, ir-referenza speċifika għal “ballut” hija mħassra mill-frażi “li minnhom fi njam (btieti tal-ballut ta’ kwalunkwe daqs)”.
            Dan huwa għaliex fil-preżent, filwaqt li dejjem ifittxu li jiksbu prodotti ta’ kwalità għolja, il-produtturi jridu jkunu kapaċi jagħżlu tipi oħra ta’ njam li jqisu iktar adattati għall-irfinar tal-inbejjed tagħhom. Fi kwalunkwe każ, il-leġiżlazzjoni tal-UE dwar id-DOP u l-IĠP ma teħtieġx li l-ispeċifiċitajiet botaniċi li minnhom huwa derivat l-injam jkunu indikati fl-Ispeċifikazzjoni tal-Prodott. Jekk jogħġbok innota li l-unika dispożizzjoni tal-leġiżlazzjoni tal-UE li tirregola din il-kwistjoni hija l-Artikolu 66(2) tal-Anness XVI għar-Regolament (KE) Nru 607/2009, li, fost l-indikazzjonijet possibbli li jridu jiġu inklużi fit-tikkettar, jippermetti l-użu tal-indikazzjonijiet bħal “immaturat fil-btieti”, jiġifieri mingħajr l-isem botaniku tal-ispeċi li minnu huwa derivat l-injam.
            Il-paragrafu 4, l-aħħar subparagrafu — Emenda għall-Ispeċifikazzjoni: Il-frażi “tal-istess vendemmja” ġiet miżjuda wara l-kliem “Il-btieti jistgħu jimtlew bl-istess inbid”.
            Tqies utli li jiġi speċifikat li, matul il-perjodu ta’ maturazzjoni, irid jintuża l-istess tip ta’ nbid mill-istess vendemmja meta l-btieti jimtlew sa fuq nett.
            Artikolu 5(2) — Emenda għall-Ispeċifikazzjoni: L-unità tal-kejl ġiet mibdula minn “kg” għal “t” fil-frażi “ir-rendimenti tal-għeneb rilevanti f’kg/ha kif stabbilit fl-Artikolu 4(3)”.
            Din hija emenda formali sabiex l-unità tal-kejl issir konsistenti ma’ dik użata fl-Artikolu 4(3), li ssir referenza għaliha u li tindika r-rendiment tal-għeneb f’tunnellati.
            2.4.   Artikolu 6 — Karatteristiċi mal-konsum
            
            Emenda għall-Ispeċifikazzjoni: Il-paragrafu li ġej tħassar: “2. Il-Ministeru tal-Politika Agrikola, tal-Ikel u tal-Foresti jista’, permezz ta’ digriet tiegħu, jibdel il-limiti tal-aċidità totali u tal-estratti mingħajr zokkor.”
            Din hija emenda formali billi l-għażla msemmija m’għadhiex tikkonforma mal-leġiżlazzjoni kurrenti.
            2.5.   Artikolu 7 — Isem u preżentazzjoni
            
            Artikolu 7(3) — Emenda għall-Ispeċifikazzjoni: L-inċiż li ġej tħassar:
            
               “Il-kelma ‘Vigna’ [vinja] segwita mill-isem tal-post rilevanti jew l-isem tradizzjonali trid tintwera fuq it-tikketta bl-użu ta’ daqs tal-font li huwa inqas minn jew ugwali għal 50 % tad-daqs tal-font użat għal ‘Barbera d’Asti’ DOCG (DOP).”
            
            L-iskop ta’ din il-bidla huwa li jiġu evitati regoli restrittivi għall-indikazzjoni tal-kliem inkwistjoni (“Vigna” + l-isem tal-post), u li ssir referenza minflok għar-regoli ġenerali nazzjonali u tal-UE, u b’hekk ikun permess li l-indikazzjoni inkwistjoni, li hija karatteristika distintiva ewlenija tal-produttur tal-inbid, tingħata iktar prominenza.
            2.6.   Artikolu 8 — Ippakkjar
            
            Artikolu 8(1) — Emenda għall-Ispeċifikazzjoni: Emenda formali li teħtieġ li l-kapaċità tal-kontenituri tiġi indikata f’litri minflok ċentilitri, b’konformità mas-sistema standard tal-kejl. Fl-istess ħin, isir provvediment għad-daqsijiet kollha minn 0,187 litri sa 12-il litru, filwaqt li tinżamm l-esklużjoni għall-kapaċitajiet ta’ 2 litri, iżda bl-inklużjoni ta’ xi daqsijiet ikbar li qabel setgħu jintużaw biss għal skopijiet promozzjonali.
            Dan huwa bbażat fuq rekwiżiti kummerċjali li għandhom l-għan li jagħmlu possibbli t-tqegħid tal-prodott f’firxa ta’ segmenti differenti tas-suq. Fuq kollox, l-użu ta’ fliexken b’kapaċità ikbar jagħmel possibbli t-titjib kemm tal-kwalità (bil-ħolqien ta’ kundizzjonijiet ottimali għall-proċess tal-maturazzjoni fil-flixkun) kif ukoll tal-immaġni tal-inbid, fis-sens li dawn huma kontenituri ta’ valur għoli proporzjonali għall-prestiġju tal-inbid.
            Artikolu 8(3) — Emenda għall-Ispeċifikazzjoni: Il-mezzi għall-għeluq tal-fliexken ġew speċifikati skont il-leġiżlazzjoni kurrenti, bil-projbizzjoni unika tal-użu ta’ kapsuni għall-Barbera d’Asti u l-Barbera d’Asti Superiore. Barra dan, għat-tipi kwalifikati bid-denominazzjoni “Vigna” u l-indikazzjoni tas-subżona, huwa permess biss l-użu ta’ tappijiet tas-sufra naturali.
            Ir-raġuni għal din hija biex jiġu evitati miżuri eċċessivament restrittivi għat-tipi bażiċi ta’ DOCG (DOP) b’volum għoli, u minflok tiġi differenzjata l-immaġni tat-tipi iktar prestiġjużi, li jispeċifikaw il-vinja u/jew is-subżona, bl-użu ta’ tappijiet tas-sufra naturali biss.
            2.7.   Emenda għall-Ispeċifikazzjoni għall-inbejjed “Barbera d’Asti” DOCG (DOP). Reviżjoni tal-anness fl-aħħar tal-Ispeċifikazzjoni tal-Prodott (regoli għas-subżoni: Nizza, Tinella, Colli Astiani jew Astiano)
            
            Emenda għall-Ispeċifikazzjoni tal-Prodott li tinkludi numru ta’ emendi fid-Dokument Uniku msemmi fl-Artikolu 94(1)(d) tar-Regolament (UE) Nru 1308/2013.
            L-Anness fl-aħħar tal-Ispeċifikazzjoni ġie rivedut u r-regoli relatati mas-subżona ta’ Nizza ġew imħassra.
            Wara t-talba għall-protezzjoni ta’ “Nizza” DOCG (DOP) (PDO-IT-01896), l-Anness ġie emendat u nżammu biss ir-regoli għas-subżoni ta’ “Tinella” u “Colli Astiani” jew “Astiano”.
            It-tħassir tas-subżona ta’ Nizza, li kienet de facto kwalifika ġeografika addizzjonali għall-inbejjed “Barbera d’Asti” DOCG (DOP), ma twassal għal ebda bidla fiż-żona tal-produzzjoni tal-“Barbera d’Asti”.
            Dan huwa kompletament skont id-dritt kurrenti tal-UE u Taljan dwar il-protezzjoni tad-DOP u l-IĠP, li jippermetti l-koeżistenza f’żona waħda ta’ żewġ denominazzjonijiet jew iktar, sakemm dawn ikunu rregolati separatament.
            F’dan il-kuntest, il-produtturi se jkunu jistgħu, fiż-żmien tal-ħsad ta’ kull sena, jagħżlu liema nbid DOP se jipproduċu f’kull vinja (sakemm, ovvjament, jikkonformaw mal-karatteristiċi tekniċi u tal-produzzjoni stabbiliti fl-Ispeċifikazzjoni rilevanti).
            2.8.   Aġġornament tar-referenzi legali
            
            Emendi formali għall-Artikolu 4(3) u l-Artikolu 7(3) u (10) tal-Ispeċifikazzjoni u għad-Dokument Uniku (dokumenti ta’ sostenn).
            Ir-referenzi legali ġew aġġornati. Ir-referenza għad-“Digriet Leġiżlattiv Nru 61/2010” fl-Ispeċifikazzjoni tal-Prodott ġiet mibdula bir-referenza għal-“Liġi Nru 238/2016”. Il-Liġi Nru 238/2016 imsemmija hawn fuq, li tistabbilixxi regoli nazzjonali għall-produzzjoni, il-kummerċjalizzazzjoni, id-denominazzjonijiet ta’ oriġini, l-indikazzjonijiet ġeografiċi, it-termini tradizzjonali, it-tikkettar u l-preżentazzjoni, il-ġestjoni, il-kontrolli u l-penali fir-rigward tal-prodotti tal-inbid imsemmija fir-Regolamenti (UE) Nru 1308/2013 u Nru 1306/2013, ir-Regolament Delegat tal-Kummissjoni (UE) 2016/1149 u r-Regolament ta’ Implimentazzjoni tal-Kummissjoni (UE) 2016/1150, ġiet miżjuda mad-dokumenti ta’ sostenn.
            DOKUMENT UNIKU
            1.   Isem/ismijiet għar-reġistrazzjoni
            
            “Barbera d’Asti”
            2.   Tip ta’ indikazzjoni ġeografika
            
            DOP — Denominazzjoni ta’ Oriġini Protetta
            3.   Kategoriji tal-prodotti tad-dwieli
            
            
                     
                        1.
                     
                     
                        Inbid
                     
                  4.   Deskrizzjoni tal-inbid/inbejjed
            
            Barbera d’Asti, Barbera d’Asti Superiore
            
               Kulur: aħmar rubin, li jsir aħmar granata maż-żmien.
            
               Aroma: intensa u distintiva, li ssir etereali maż-żmien.
            
               Togħma: xott, bilanċjat, b’palat qawwi; meta jimmatura sew, iktar armonjuż, pjaċevoli, b’togħma intensa.
            
               Qawwa alkoħolika totali minima skont il-volum: 12,0 %; 12,5 % għal inbejjed b’denominazzjoni “Superiore” jew “Vigna”.
            
               Estratt minimu mingħajr zokkor: 24 g/l; bl-indikazzjoni “Superiore”: 25 g/l.
            Kwalunkwe parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            Karatteristiċi analitiċi ġenerali
            
                        Qawwa alkoħolika totali massima (f’% tal-volum):
                     
                     
                         
                     
                  
                        Qawwa alkoħolika proprja minima (f’% tal-volum):
                     
                     
                         
                     
                  
                        Aċidità totali minima:
                     
                     
                        4,5  grammi għal kull litru espressi bħala aċidu tartariku
                     
                  
                        Aċidità volatili massima (f’milliekwivalenti għal kull litru):
                     
                     
                         
                     
                  
                        Total massimu ta’ diossidu tal-kubrit (f’milligrammi għal kull litru):
                     
                     
                         
                     
                  Barbera d’Asti Superiore bis-subżona speċifikata ta’ “Tinella” u “Colli Astiani” jew “Astiano”
            
               Kulur: aħmar rubin, li jsir aħmar granata maż-żmien.
            
               Riħa: intensa u distintiva, li ssir etereali maż-żmien.
            
               Togħma: xott, bilanċjat, b’palat qawwi; meta jimmatura sew, iktar armonjuż, pjaċevoli, b’togħma intensa.
            
               Qawwa alkoħolika totali minima skont il-volum: 13,0 %.
            
               Estratt minimu mingħajr zokkor: 26 g/l.
            Kwalunkwe parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE.
            Karatteristiċi analitiċi ġenerali
            
                        Qawwa massima alkoħolika totali (f’% ta’ volum):
                     
                     
                         
                     
                  
                        Qawwa alkoħolika proprja minima (f’% tal-volum):
                     
                     
                         
                     
                  
                        Aċidità totali minima:
                     
                     
                        5,0  grammi għal kull litru espressi bħala aċidu tartariku
                     
                  
                        Aċidità volatili massima (f’milliekwivalenti għal kull litru):
                     
                     
                         
                     
                  
                        Total ta’ diossidu tal-kubrit massimu (f’milligrammi għal kull litru):
                     
                     
                         
                     
                  5.   Prattiki tal-produzzjoni tal-inbid
            
            5.1.   Prattiki enoloġiċi speċifiċi
            
            Maturazzjoni
            Prattika enoloġika speċifika
            “Barbera d’Asti”, inkluż bl-indikazzjoni “Vigna”: irid jiġi mmaturat għal mill-inqas 4 xhur, mill-1 ta’ Novembru tas-sena li fiha jinħasad l-għeneb.
            “Barbera d’Asti Superiore”, inkluż bl-indikazzjoni “Vigna”: irid jiġi mmaturat għal mill-inqas 14-il xahar, mill-inqas 6 xhur minnhom fi btieti tal-injam, mill-1 ta’ Novembru tas-sena li fiha jinħasad l-għeneb.
            “Barbera d’Asti” tas-subżona speċifikata “Tinella” u “Colli Astiani” jew “Astiano”: irid jiġi mmaturat għal mill-inqas 24 xahar, mill-inqas 6 xhur minnhom fi btieti tal-injam u 6 xhur minnhom fil-flixkun, mill-1 ta’ Ottubru tas-sena li fiha jinħasad l-għeneb.
            Il-mili tal-btieti
            Prattika enoloġika speċifika
            Matul il-perjodu ta’ maturazzjoni obbligatorju, il-btieti jistgħu jimtlew bl-istess inbid tal-istess vendemmja, li jista’ jiġi maħżun f’kontenituri minbarra l-btieti tal-injam, sa 10 % tal-volum totali. Din l-operazzjoni titwettaq sabiex jiġi żgurat li l-btieti u reċipjenti oħra tal-inbid ikunu dejjem mimlijin sa fuq; l-inbid li jevapora matul il-proċess ta’ maturazzjoni u/jew minħabba t-telf tal-volum ikkawżat mit-tnaqqis fit-temperatura jiġi sostitwit minn inbid tal-istess tip bħal dak li jinsab fir-reċipjent.
            Arrikkiment
            Prattika enoloġika speċifika
            L-arrikkiment huma permess b’konformità mal-limiti u l-metodi stabbiliti mil-leġiżlazzjoni kurrenti għat-tipi differenti ta’ “Barbera d’Asti”.
            Restrizzjoni: Għall-inbejjed “Barbera d’Asti” Superiore ttikkettati bis-subżona “Tinella”, is-saħħa alkoħolika skont il-volum tista’ tiġi miżjuda b’sa mhux iktar minn 0,5 %, filwaqt li għall-inbejjed “Barbera d’Asti” Superiore ttikkettati bis-subżona “Colli Astiani” jew “Astiano”, din tista’ tiġi miżjuda b’mhux iktar minn 1 %.
            5.2.   Rendimenti massimi:
            
            Barbera d’Asti u Barbera d’Asti Superiore
            63 ettolitru għal kull ettaru
            Barbera d’Asti Superiore tas-subżona speċifikata “Tinella” u “Colli Astiani” jew “Astiano”
            49 ettolitru għal kull ettaru
            Barbera d’Asti u Barbera d’Asti Superiore bid-denominazzjoni “Vigna”
            56 ettolitru għal kull ettaru
            6.   Definizzjoni taż-żona demarkata
            
            Iż-żona tal-produzzjoni għall-inbejjed “Barbera d’Asti” DOCG (DOP) tinkludi t-territorji tal-muniċipalitajiet li ġejjin:
            Il-provinċja ta’ Asti:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Il-provinċja ta’ Alessandria:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            Fil-muniċipalitajiet ta’ Coniolo, Casale Monferrato, Occimiano u Mirabello Monferrato, iż-żona tal-produzzjoni hija limitata għaż-żoni tal-ġnub tal-għoljiet fuq ix-xatt tal-lemin tal-Xmara Po, li huma delimitati mir-ring road ta’ Casale mill-pont fuq il-Po lejn Alessandria, li tgħaddi mal-għolja ta’ Santa Anna, taqsam il-viċinat ta’ Valentino u r-raħal żgħir ta’ San Germano.
            Lejn in-Nofsinhar ta’ Casale, il-konfini taż-żona tal-produzzjoni tikkoinċidi mat-triq prinċipali sal-konfini amministrattiva tal-munċipalità ta’ San Salvatore Monferrati, u tinkludi t-terren fuq il-Punent ta’ dik it-triq.
            Id-delimitazzjoni tas-subżoni fiż-żona ta’ produzzjoni usa’ ta’ Barbera d’Asti DOCG (DOP):
            
                        —
                     
                     
                        Iż-żona tal-produzzjoni tal-inbid “Barbera d’Asti” Superiore “Tinella” DOCG (DOP) tinkludi t-territorju sħiħ tal-muniċipalitajiet ta’ Costigliole d’Asti, Calosso, Castagnole Lanze, Coazzolo u Isola d’Asti (limitat għall-art li tinsab fuq il-lemin tat-triq ta’ Asti-Montegrosso).
                     
                  
                        —
                     
                     
                        Iż-żona tal-produzzjoni tal-inbid “Barbera d’Asti” Superiore “Colli Astiani” jew “Astiano” tinkludi, fir-rigward tal-munċipalità ta’ Asti, id-distrett ta’ Montemarzo u San Marzanotto Valle Tanaro; fir-rigward tal-muniċipalità ta’ Isola d’Asti, l-art fuq ix-xellug tat-triq ta’ Asti-Montegrosso d’Asti; u t-territorji sħaħ tal-muniċipalitajiet ta’ Mongardino, Vigliano, Montegrosso d’Asti, Montaldo Scarampi, Rocca d’Arazzo u Azzano.
                     
                  7.   Varjetà jew varjetàjiet tad-dwieli li minnhom jinkiseb l-inbid/jinkisbu l-inbejjed
            
            Barbera N.
            8.   Deskrizzjoni tar-rabta/rabtiet
            
            Il-fatturi naturali relevanti għar-rabta
            Iż-żona tal-produzzjoni hija fin-nofs ta’ dak li huwa magħruf bħala l-Baċir Terzjarju tal-Piemonte, u tinkludi l-provinċja ta’ Asti u parti mill-provinċja ta’ Alessandria. Din hija żona ta’ għoljiet baxxi b’altitudni l-aktar bejn 150 u 400 metru, ikkaratterizzata minn klima moderata jew moderata għal sħuna (madwar 1 800 gradi-jiem) b’xita annwali medja ta’ madwar 700 mm.
            L-artijiet tal-“Barbera d’Asti” jmorru lura għal iktar minn 2 miljun sena, meta l-baħar irtira lura minn dak li huwa issa l-Wied tal-Po u bdiet l-erożjoni fuq skala massiva, li ffurmat il-pajsaġġ bl-għoljiet fil-konfigurazzjoni kurrenti tiegħu. L-eqdem artijiet jinsabu fuq it-Tramuntana u n-Nofsinhar taż-żona tal-produzzjoni, u jikkonsistu minn lom mrammel u kalkarju mill-epoka Mijoċenika, l-hekk imsejħa “ħamrija bajda”, li fiha huwa faċli li ssib qxur fossili. Dak l-iktar reċenti huwa r-“ramel tal-Asti” (tal-Plijoċeniku) fuq ix-xtut tat-Tanaro, li huma depożiti tal-baħar sedimentarji. Din hija l-aktar ħamrija kalkarja kkaratterizzata minn abbundanza ta’ karbonat tal-kalċju u materja organika baxxa; din ħafna darbi tkun arida fis-sajf minħabba l-inklinazzjoni tal-għoljiet, li jfisser li ma tistax iżzomm l-ilma.
            Il-fatturi umani relevanti għar-rabta
            Il-ktieb Ampelografia della Provincia di Alessandria [Il-varjetajiet tad-dwieli tal-provinċja ta’ Alessandria], Leardi u Demaria, 1873 (fiż-żmien meta l-provinċja ta’ Alessandria kienet tinkludi wkoll dik li hija fil-preżent il-Provinċja ta’ Asti kollha, li sseparat minnha fl-1936), jgħid dan li ġej dwar il-varjetà tal-Barbera: “Din il-varjetà ta’ għenba magħrufa sew hija waħda mill-varjetajiet ewlenin użati fl-inbejjed tal-Asti u tal-Basso Monferrato, fejn hija varjetà nattiva li ilha żmien twil ħafna tiġi kkultivata”.
            Is-sinerġija perfetta bejn il-bniedem u l-ambjent fiż-żona tal-“Barbera d’Asti” hija murija mill-użu tas-sistemi tradizzjonali ta’ tħawwil imtarraġ u ta’ rbit vertikali, is-sistemi ta’ żbir tul filliera Guyot u tar-rimjiet żejda, il-konteniment tar-rendimenti u ġestjoni razzjonali tal-weraq li, flimkien mal-esponiment lejn in-Nofsinhar, iżidu l-kwalità tal-għenba Barbera. Il-varjetà tal-għenba Barbera, li teħtieġ ħafna xemx, normalment tiġi kkultivata fuq il-ġnub ta’ għoljiet l-aktar esposti (li jħarsu lejn ix-Xlokk sal-Punent), minbarra l-qigħan tal-widien.
            Dettalji tal-kwalità jew tal-karatteristiċi tal-prodott li jirriżultaw essenzjalment jew esklussivament mill-ambjent ġeografiku
            Il-kombinazzjoni tal-fatturi naturali u umani li jikkaratterizzaw iż-żona tippermetti li jinkiseb inbid tal-Barbera d’Asti li għandu saħħa alkoħolika medja tajba ta’ 13 % vol., aċidità tajba u kompożizzjoni polifenolika eċċellenti. Il-karatteristiċi tal-inbejjed prodotti f’din iż-żona ġeografika huma relatati mill-qrib mal-ħamrija. Il-“ħamrija bajda”, bil-prevalenza tagħha ta’ ramal u tafal u kontenut għoli ta’ karbonat tal-kalċju, tipproduċi nbejjed b’palat qawwi li għandhom kulur qawwi u jżommu sew għal żmien twil. It-“trab ramli tal-Asti”, li jinsab l-aktar fiċ-ċentru taż-żona ta’ Monferrato Astigiano, fuq ix-xellug u l-lemin tax-Xmara Tanaro, jipproduċi nbejjed ħomor b’aromi intensi u eleganti ta’ frott aħmar u aċidità baxxa, li jimmaturaw iktar malajr.
            Deskrizzjoni tal-interazzjoni kawżali
            Filwaqt li hija komuni fin-Nofsinhar tal-Piemonte, il-varjetà tad-dielja Barbera hija partikolarment mifruxa f’din iż-żona, fejn hija l-varjetà ewlenija. It-terren bl-għoljiet u l-ġnub tagħhom li jħarsu lejn ix-Xlokk u l-Lbiċ jikkombinaw biex joħolqu ambjent ideali li huwa arjuż u mdawwal mingħajr ilma qiegħed. Il-klima bejn moderata u sħuna, il-konsistenza u l-kompożizzjoni kimika/fiżika tal-ħamrija, kif ukoll il-ħidma kostanti tal-bniedem biex jippreżerva dan it-territorju u l-vinji tiegħu, juru r-rabta bejn l-art u l-inbejjed, li ttejjeb il-karatteristiċi speċjali tal-inbejjed ħomor bid-denominazzjoni ta’ oriġini reġistrata Barbera d’Asti.
            Il-versatilità tal-varjetà Barbera, ikkombinata mat-territorju li tikber fih, hija ideali għall-produzzjoni ta’ nbid adatt għall-maturazzjoni. Grazzi għall-użu tradizzjonali tal-bettija kbira u, aktar reċentement, il-btieti tal-ballut ġodda, dawn l-inbejjed ħomor issa jistgħu jġorru l-indikazzjoni “Superiore”. Dawn għandhom palat iktar qawwi u kumplessità organolettika ikbar u jżommu għal żmien twil, u ppermettew li d-denominazzjoni Barbera d’Asti tikseb suċċess u rikonoxximent internazzjonali li kulma jmur qed jikber.
            9.   Rekwiżiti oħra applikabbli
            
            Ippakkjar
            Id-daqs tal-ippakkjar ivarja minn 0,187 litri għal 12-il litru, bl-esklużjoni tal-kapaċitajiet ta’ 2 litri.
            Huwa pprojbit li jintużaw kapsuni għall-Barbera d’Asti u l-Barbera d’Asti Superiore bħala l-mezz tal-għeluq tal-fliexken. Barra dan, għat-tipi kwalifikati bid-denominazzjoni “Vigna” u l-indikazzjoni tas-subżona, huwa permess biss l-użu ta’ tappijiet tas-sufra naturali.
            
               Link għall-ispeċifikazzjoni tal-prodott
            
            https://www.politicheagricole.it/flex/cm/pages/ServeBLOB.php/L/IT/IDPagina/12402